Source: http://docplayer.fi/2568458-Mainettaan-parempi-kuntatyo.html
Timestamp: 2018-05-25 02:04:36+00:00
Document Index: 26692980

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

1 Mainettaan parempi kuntatyö? Kuntien eläkevakuutuksen raportteja 1/2008 Pauli Forma, Pirjo Saari, Taina Tuomi ja Janne Väänänen
2 Mainettaan parempi kuntatyö? KUNTIEN ELÄKEVAKUUTUS HELSINKI 2008
4 Sisällysluettelo 1 Johdanto Tutkimuksen tavoite, aineistot ja menetelmät Tulokset Työn piirteet ja työn tekemisen puitteet Työn piirteet Työympäristön haittatekijät Kiireen ja vaarojen kokeminen Epävarmuustekijät ja henkilöstön vähentäminen Ylityöt, työn ja perheen yhteensovittaminen Työyhteisön toimivuus ja työssä jatkamisen tuki Syrjintä ja ristiriidat Vaikuttamismahdollisuudet Voimavarat työssä ja työyhteisössä Esimiestyön piirteet Työssä jatkamista tukevat käytännöt Työtyytyväisyys ja työssä viihtyminen Työssä jatkamisen resurssit yksilötasolla Terveys, työkyky ja jaksaminen Erilaisten oireiden kokeminen Sairauspoissaolot Yhteenveto ja keskustelu Kuntatyön vahvuudet Kuntatyön haasteita Kirjallisuus...61 Mainettaan parempi kuntatyö? 1
5 Tiivistelmä Tässä raportissa tarkastellaan laaja-alaisesti kunta-alan työoloja ja työhyvinvointia. Tavoitteena on paikantaa yhtäältä kuntatyön vahvuuksia ja toisaalta haasteita tekemällä vertailuja eri työmarkkinasektorien kesken sekä kunta-alan toimialojen välillä. Lisäksi tarkastellaan lähemmin kunta-alan suurimpia ammattiryhmiä. Aineistoina käytetään Tilastokeskuksen Työolotutkimusta sekä Kuntien eläkevakuutuksen keräämää Kuntatyö aineistoa. Tulosten mukaan kuntatyöllä on monia vahvuuksia. Työ koetaan kokonaisuudessaan monipuoliseksi, kuntatyöntekijöiden työtyytyväisyys on varsin hyvä ja oma työ koetaan merkittäväksi. Työn merkittäväksi kokeminen on erityisen yleistä sosiaali- ja terveysalalla sekä sivistystoimessa. Kuntatyön vahvuustekijäksi nousee myös työsuhteiden varmuus, vaikka samaan aikaan on muistettava, että nuoremmissa ikäryhmissä määräaikaisia työsuhteita on kunta-alalla paljon. Kunta-alalla työttömyyden, irtisanomisen ja lomautuksen uhkaa koetaan vähemmän kuin muilla työmarkkinasektoreilla. Myös työyhteisöjen toimintaan liittyy kunta-alalla monia positiivisia piirteitä. Työntekijät kokevat usein työnsä tulokselliseksi ja hyödylliseksi ja he voivat soveltaa työssä omia ideoitaan ja kokevat voivansa osallistua työnsä suunnitteluun. Näin on erityisesti sivistysalalla. Kuntatyöntekijät kokevat myös varsin usein saavansa arvostusta työyhteisössään sekä tukea ja rohkaisua työtovereiltaan. Ongelmista keskustellaan enemmän kuin muilla työmarkkinasektoreilla ja tietoja välitetään avoimesti. Ilmapiiri koetaan myös kannustavaksi ja töiden organisointi hyväksi. Myös esimiestyö on kunta-alalla varsin kilpailukykyistä suhteessa muihin työmarkkinasektoreihin. Monista myönteisistä puolistaan huolimatta kuntatyöllä on kuitenkin monia haasteita. Työ koetaan henkisesti ja fyysisesti raskaaksi ja erityisesti kiire varjostaa työhyvinvointia. Nämä ovat erityisen polttavia ongelmia sosiaali- ja terveysalalla, mutta kiire on yleinen ongelma koko kunta-alalla. Kunta-alalla esiintyy myös puutteita fyysisissä työoloissa kuten työtilojen puutteellista ilmanvaihtoa, tilanahtautta sekä home-ongelmia. Ergonomiaan liittyviä haasteita ovat vaikeat tai epämukavat työasennot ja raskaat nostamiset, jotka ovat yleisiä erityisesti sosiaali- ja terveysalalla. Yleinen työympäristön haittatekijä on myös työympäristön rauhattomuus. Kuntatyöhön liittyviä vaaroja ovat rasitusvammat, sairauksien tarttuminen sekä väkivallan ja tapaturman aiheuttamisen vaarat, jotka käytännössä ovat hyvin pitkälle sosiaali- ja terveysalaan liittyviä tekijöitä. Kuntatyöntekijät joutuvat myös häirinnän tai väkivallan kohteeksi useammin kuin muiden työmarkkinasektorien työntekijät. Työn hallinta voisi kompensoida montaa edellä mainittua tekijää ja parantaa näin työhyvinvointia. Työn hallinnan mahdollisuudet ovat kuitenkin valitettavan vähäisiä, joskin erot kunta-alan eri toimialojen välillä ovat merkittävät. Kuntatyöntekijöillä on vähemmän vaikutusmahdollisuuksia työaikoihin, aikatauluihin, siihen keiden kanssa työskentelee sekä työtahtiinsa kuin muiden sektorien työntekijöillä. Kuntatyöntekijät joutuvat myös joustamaan muiden sektoreiden työntekijöitä enemmän työajoista esimiehen vaatimuksesta. Samoin ylitöitä tehdään enemmän kuin työntekijät haluaisivat ja työasiat kulkeutuvat ainakin ajatuksissa myös vapaa-aikaan. Kunta-alalla esiintyy myös jonkin verran erilaisia syrjintäkokemuksia. Nämä kokemukset liittyvät esimerkiksi työn tai työvuorojen jakoon ja arvostuksen saamiseen. Työntekijöiden välillä sekä Mainettaan parempi kuntatyö? 2
6 alaisten ja esimiesten välillä esiintyy ristiriitoja. Esimiestyössä tulisi kehittää palautteen antamista. Työssä viihtymistä vähentävät myös hankalat asiakkaat, palkkaus, kiire ja kehittymismahdollisuuksien puute. Työkykyyn liittyen havaittiin, että kuntoutustarvetta sekä erilaisia tuki- ja liikuntaelinten oireita koetaan kunta-alalla muita sektoreita enemmän. Ikäryhmätarkastelut osoittivat monien työhyvinvointiin liittyvien teemojen olevan iästä riippumattomia. Silti havaittiin myös painotuseroja. Nuoret työntekijät arvioivat esimiestyötä sekä työyhteisön toimintaa hivenen positiivisemmin kuin vanhemmat työntekijät. Nuorempien työntekijöiden terveys ja työkykytilanne on luonnollisesti parempi kuin vanhempien työntekijöiden. Keski-ikäiset työntekijät kokevat työn henkistä raskautta enemmän kuin nuorimpaan ja vanhimpaan ikäryhmään kuuluvat työntekijät. Keski-ikäiset työntekijät kokevat myös työmäärän lisääntymisen uhkaa tarkastelluista ikäryhmistä kaikkein eniten. Työ ja osaaminen vastaavat paremmin toisiaan kun siirrytään nuoremmista vanhempiin ikäryhmiin. Vanhemmissa ikäryhmissä työsuhteiden myös työsuhteiden turvallisuus koetaan paremmaksi. Vanhemmilla työntekijöillä havaittiin olevan enemmän vaikutusmahdollisuuksia työn sisältöön. Vanhemmat työntekijät kokevat kuitenkin nuorempia enemmän työkyvyttömyyden uhkaa sekä erilaista oireilua. Vanhemmat työntekijät kokevat myös nuorempia enemmän kuntoutustarvetta sekä työväsymystä. Työhyvinvointi on aina henkilökohtainen kokemus. Samallakin työpaikalla kokemus työhyvinvoinnista voi olla eri työntekijöillä erilainen. Keskeisiä toimijoita työhyvinvoinnin ja työolojen parantamisessa ovat työntekijä itse, esimies sekä työterveyshuolto. Kuntastrategian ja henkilöstöstrategian tasolla luodaan puitteet työhyvinvoinnille ja sen ylläpitämiselle. Keskeistä tulevina vuosina on se, miten työkyvyn ja työhyvinvoinnin ylläpitämisen resursseja osataan käyttää. Pelkästään se, että toteutetaan erilaisia työhyvinvointia ja työkykyä tukevia toimenpiteitä ei riitä. Olennaista on se, että toiminta on vaikuttavaa niin, että työhyvinvointi ja työkyky tosiasiallisesti paranevat. Tämä edellyttää muun muassa toimenpiteiden aktiivista seurantaa. Mainettaan parempi kuntatyö? 3
7 1 Johdanto Työelämää koskevien tutkimusten tavoitteena on useimmiten ongelmien paikantaminen kehittämistoimien suuntaamiseksi. Siksi tutkimukset raportoivat useimmiten haasteista ja työhyvinvoinnin pulmista, eivätkä niinkään teemoista, jotka ovat vaikkapa jonkin työmarkkinasektorin tai ammattialan vahvuustekijöitä tai positiivisia piirteitä. Onkin perusteltua sanoa, että tutkimukset tuottavat usein enemmän tietoa työelämän negatiivisista olosuhteista ja haasteista kuin positiivisista tekijöistä ja voimavaroista. Negatiivisuuden kehää vahvistaa se, että tiedotusvälineet näyttävät usein olevan halukkaampia uutisoimaan työelämän ongelmista kuin positiivista asioista. Näin julkisuudessa saattaa esiintyä runsaastikin erilaisia työelämän ongelmia esiin nostavia tutkimustuloksia. Kuntatyötä koskevat tulokset saattavat ajautua erityisen voimakkaaseen negatiivisuuden kehään. Kuntatyönä tuotetut palvelut rahoitetaan suureksi osaksi verovaroin ja ne koskevat laajoja kansalaisryhmiä heidän eri elämänvaiheissaan. Siksi palvelujen laatua ja riittävyyttä ja myös kuntatyöntekijöiden työhyvinvointia ja työoloja käsitellään vilkkaasti paikallislehtien palstoilla ja myös valtakunnallisesti. Koska kuntatyö koskettaa laajoja kansalaisryhmiä, se on julkisuudelle avoimempaa kuin yksityisissä yrityksissä tehtävä työ ja sen tekemisen olosuhteet. Kuntatyötä myös tutkitaan erittäin paljon. Monet suomalaista työelämää koskevat tutkimukset ovat kohdentuneet juuri kuntasektoriin. Tällaisia hankkeita ovat muun muassa Työterveyslaitoksen Ikääntyvien kuntatyöntekijöiden seurantatutkimus (Tuomi 1995), Kunta 10-tutkimus sekä Sairaalahenkilöstön seurantatutkimus (ks. esim. Vahtera 2002). Työturvallisuuskeskuksen Kuntaryhmä julkaisee vuosittain Kunta-alan työolobarometria (Työturvallisuuskeskus 2008). Tutkimushankkeita, joiden avulla voidaan tarkastella kaikkien työmarkkinasektorien työoloja, ovat muun muassa Tilastokeskuksen Työolot -tutkimus (Lehto & Sutela 2004), Työterveyslaitoksen Työ ja Terveys Suomessa -tutkimus (Kauppinen ym. 2007) sekä Työministeriön Työolobarometri (Ylöstalo 2007). Lisäksi toteutetaan erilaisia yksittäisiä pienempiä hankkeita, joiden avulla saadaan tietoa kunta-alan työoloista. Tutkimuksen suuresta määrästä johtuen nimenomaan kuntatyötä koskevat uutiset ovat julkisuudessa usein. Kuntatyöhän kohdistuu monenlaisia ajankohtaisia haasteita, jotka saattavat heijastua työkykyyn ja työhyvinvointiin. Työntekijöiden keski-ikä on korkea, työvoimasta on monin paikoin niukkuutta aiheuttaen kiirettä ja aikapainetta, asiakkaiden ongelmat ovat aikaisempaa monisäikeisempiä ja PARAS -hanke lisää epävarmuutta tulevaisuuden suhteen monessa organisaatiossa. Siksi lienee perusteltua sanoa, että kuntatyön maine perustuu sekä faktaan että fiktioon. Maine perustuu sekä tosiasiallisesti haasteellisiin työelämän olosuhteisiin että julkisuudessa syntyneeseen mielikuvaan kuntatyöstä. Työvoimakilpailun kiristyessä työnantajamaine ja sen vaaliminen korostuu (ks. Suomen Kuntaliitto, Kunnallinen työmarkkinalaitos ja Kuntien eläkevakuutus 2008). STTK:n teettämän kyselytutkimuksen mukaan 45 prosenttia suomalaisista piti kuntien työnantajamainetta erittäin hyvänä tai hyvänä (STTK 2008). Jotta tiedetään tarkasti, mitä haasteita ja mitä vahvuuksia kuntatyöhön liittyy, kunta-alan työelämän ja työolojen positiivisten ja negatiivisten piirteiden tiivistäminen yhteen ja arvioiminen on tärkeää. Tämä raportti pyrkii vastaamaan otsikossa esitettyyn kysymykseen: onko kuntatyö mainettaan parempi. Onko työhyvinvointi kunta-alalla paremmalla, huonommalla vai samanlaisella tolalla kuin Mainettaan parempi kuntatyö? 4
8 muilla työmarkkinasektoreilla? Raporttiin on koottu mahdollisimman laajasti erilaisia työhyvinvointia ja työoloja koskevia mittareita, jotta saataisiin kattava kuva eri työmarkkinasektoreihin liittyvistä ominaispiirteistä. Sen lisäksi, että raportissa tarkastellaan työelämään liittyviä tekijöitä sektoreittain, pureudutaan siinä vielä syvemmälle kunta-alaan vertailemalla toimiala- ja ammattiryhmä sekä ikäluokkakohtaisia eroja kunta-alan sisällä. Kantavana teemana on työssä jatkaminen ja sen tukeminen. Artikkelin empiiriset analyysit jakaantuvat kolmeen osioon, jotka ovat työ, työssä jatkamisen tukeminen sekä yksilön resurssit. Lopussa tulokset kootaan yhteen ja pohditaan, mitä haasteita ne asettavat työhyvinvoinnin kehittämistoiminnalle kunnissa. 2 Tutkimuksen tavoite, aineistot ja menetelmät Tutkimuksen tavoitteet ovat seuraavat: 1) Tiivistää yhteen erilaisia työssä jatkamisen kannalta olennaisia tekijöitä, jotka ovat nimenomaan kunta-alan erityispiirteitä. 2) Paikantaa työssä jatkamiseen liittyviä erityispiirteitä kunta-alan sisällä eri toimialoilla. 3) Tarkastella työssä jatkamiseen liittyviä erityispiirteitä kunta-alan suurimmissa ammattiryhmissä Pääasiallisena aineistona käytetään Tilastokeskuksen vuonna 2003 keräämää Työolot -aineistoa. Aineiston keruutapana oli käyntihaastattelu. Projektia ja aineistoa on esitelty laajemmin julkaisussa Lehto & Sutela (2004). Aineisto on yksi laajimpia työoloja tarkastelevia aineistoja Suomessa, joka mahdollistaa sektorivertailut eri työmarkkinasektorien (valtio, kunta, yksityinen) välillä. Aineisto on käyttökelpoinen tämän raportin tarkoituksiin, vaikka sen keräämisestä on kulunut jo jonkin verran aikaa. Tämä siksi, koska tavoitteena on pääosin tarkastella erilaisia rakenteista johtuvia eroja eri työmarkkinasektorien välillä, eikä niinkään tuottaa ajantasaista kuvaa työoloista eri työmarkkinasektoreilla. Työolot -aineistoa on hyödynnetty myös aikaisemmissa työmarkkinasektoreja vertailevissa julkaisuissa (Jurvansuu & Huuhtanen (2004) sekä Forma, Tuominen & Väänänen-Tomppo 2004). Näissä näkökulma on kuitenkin ollut kapeampi tutkimuksen kohdistuessa joko ikääntyneisiin työntekijöihin tai tiettyihin toimialoihin. Työolotutkimuksen aineiston koko vuonna 2003 oli yhteensä tapausta. Aineisto jakautuu työmarkkinasektoreihin siten, että yksityisellä sektorilla työskenteleviä oli mukana 2 669, kuntasektorilla työskenteleviä ja valtiosektorilla työskenteleviä 309. Toimialoittaisessa tarkastelussa kunta-alan aineisto jaetaan viiteen toimialaa jotka ovat sivistysala, sosiaaliala, tekninen ala, terveysala sekä yleinen ala. Aineiston rakenne näiden taustamuuttujien mukaan on esitetty taulukossa 1. Mainettaan parempi kuntatyö? 5
9 Taulukko 1. Aineiston jakautuminen kolmeen työmarkkinasektoriin ja kunta-alan aineiston jakautuminen toimialoihin, % (n) Työmarkkinasektorit Yksityinen 65 (2669) Valtio 8 (309) Kunta 27 (1111) Yhteensä 100 (4089) Kuntasektorin toimialat Sivistys 21 (231) Sosiaali 17 (188) Tekninen 20 (219) Terveys 31 (345) Yleinen 11 (124) Yhteensä 100 (1107) Taulukossa 2 tarkastellaan aineiston rakennetta eräiden taustamuuttujien mukaan työmarkkinasektorien sisällä. Kuntasektori erottautuu naisvaltaisena, sillä 73 % työntekijöistä on naisia. Julkisella sektorilla työntekijöiden osuus vanhemmissa ikäryhmissä on suurempi, yksityisellä sektorilla ikärakenne on tasapainoisempi. Valtiosektorilla koulutustaso on korkein, sillä noin joka kolmas valtiosektorin työntekijä on suorittanut korkeakoulututkinnon. Kuntasektorilla on runsaasti keskiasteen sekä alemman korkeakouluasteen suorittaneita työntekijöitä. Yksityisellä sektorilla on eniten työntekijöitä, joiden koulutustaso on matala. Julkinen sektori erottautuu myös työsuhteiden määräaikaisuuden suhteen: sekä valtiosektorilla että kuntasektorilla määräaikaisissa työsuhteissa työskentelee noin joka neljäs työntekijä, yksityisellä sektorilla vain noin joka kymmenes. Työaikamuodon suhteen yksityinen sektori ja kuntasektori ovat samankaltaisia: molemmissa vuorotyötä tekee noin joka viides työntekijä. Valtiosektorilla vuorotyötä tekee noin joka kymmenes työntekijä. Mainettaan parempi kuntatyö? 6
10 Taulukko 2. Aineiston rakenne eräiden muuttujien mukaan työmarkkinasektoreittain, % (n) Valtio Kunta Yksityinen Sukupuoli *** Mies 50 (156) 23 (252) 57 (1525) Nainen 50 (153) 73 (859) 43 (1144) Ikä *** (11) 3 (33) 10 (256) (68) 17 (193) 25 (663) (65) 28 (301) 26 (694) (102) 33 (377) 26 (689) (63) 18 (207) 13 (367) Koulutus *** korkeintaan perusaste 8 (24) 12 (134) 21 (568) keskiasteen koulutus 29 (89) 39 (438) 48 (1270) alempi korkea-aste 29 (90) 34 (373) 24 (648) ylempi korkeakouluaste 34 (106) 15 (166) 7 (183) Työsuhde *** Pysyvä 76 (236) 77 (854) 91 (2423) Määräaikainen 24 (73) 23 (257) 9 (244) Työaikamuoto *** Päivätyö 82 (252) 69 (761) 66 (1770) Vuorotyö 10 (32) 22 (239) 21 (557) Muu 8 (25) 10 (111) 13 (341) Myös kuntasektorin sisällä, toimialojen välillä on eroja edellä mainittujen kysymysten mukaan (taulukko 3). Kuntasektorin naisvaltaisia aloja ovat sosiaaliala, terveysala sekä yleinen ala, kun taas sivistystoimi sekä tekninen sektori ovat sukupuolen suhteen tasapainoisempia. Keski-iältään korkeimpia toimialoja ovat tekninen toimiala sekä yleinen toimiala. Näillä toimialoilla noin joka neljäs kuuluu vanhimpaan vuotiaiden ikäryhmään. Samalla näillä toimialoilla nuorimpiin ikäluokkiin sijoittuu vähemmän työntekijöitä. Sivistystoimessa sekä sosiaali- ja terveysalalla ikärakenne on hivenen tasapainoisempi, koska myös nuorempiin ikäryhmiin sijoittuu työntekijöistä noin 20 %. Koulutuserot kuntasektorin eri toimialoilla ovat merkittävät. Sivistystoimi erottuu korkeimmalla koulutuksellaan: lähes 90 % työntekijöistä on suorittanut alemman tai ylemmän korkeakoulututkinnon. Toisen ääripään muodostaa tekninen sektori, jossa noin 85 %:lla työntekijöistä on korkeintaan keskiasteen koulutus. Kaikilla kuntasektorin toimialoilla on varsin runsaasti määräaikaisia työsuhteita. Eniten niitä on kuitenkin sosiaali- ja terveysalalla ja vähiten teknisellä alalla. Vuorotyö on tyypillistä terveysalalle, missä lähes joka toinen työntekijä tekee vuorotyötä. Sosiaalialalla lähes joka viides työntekijä tekee vuorotyötä ja teknisellä sektorillakin joka kymmenes työntekijä. Mainettaan parempi kuntatyö? 7
11 Taulukko 3. Kunta-alan aineiston rakenne eräiden muuttujien mukaan toimialoittain, % (n) Sivistys Sosiaali Tekninen Terveys Yleinen Sukupuoli *** Mies 36 (84) 4 (8) 47 (103) 11 (37) 15 (19) Nainen 64 (147) 96 (180) 53 (116) 89 (308) 85 (105) Ikä (3) 5 (8) 4 (8) 3 (12) 2 (2) (48) 18 (35) 14 (30) 19 (65) 11 (14) (64) 28 (51) 27 (59) 27 (91) 30 (35) (70) 32 (61) 32 (71) 37 (130) 33 (43) (46) 18 (33) 23 (51) 13 (47) 24 (30) Koulutus *** korkeintaan perusaste 4 (5) 16 (29) 24 (64) 5 (16) 17 (19) keskiasteen koulutus 21 (28) 58 (114) 54 (118) 40 (134) 35 (43) alempi korkea-aste 34 (92) 21 (37) 17 (36) 44 (158) 37 (49) korkeakouluaste 41 (106) 5 (8) 4 (1) 11 (37) 12 (13) Työsuhde * Pysyvä 78 (180) 72 (136) 84 (184) 74 (254) 78 (97) Määräaikainen 22 (51) 28 (52) 16 (35) 26 (91) 22 (27) Työaikamuoto *** Päivätyö 86 (199) 72 (135) 76 (167) 43 (147) 90 (111) Vuorotyö 2 (5) 17 (32) 11 (25) 48 (167) 6 (8) Muu 12 (27) 11 (21) 12 (27) 9 (31) 4 (5) Työolotutkimus-aineiston lisäksi raportissa hyödynnetään Kuntatyö tutkimuksen vuonna 2006 kerättyä aineistoa (aineiston esittelystä, ks. Forma, Harkonmäki, Saari & Väänänen 2007). Tämän aineiston avulla tarkastellaan työkykyä, terveyttä ja työhyvinvointia kunta-alan suurimmissa ammattiryhmissä. Tarkastelut perustuvat pieniin tapausmääriin, joten tuloksia on syytä pitää lähinnä suuntaa antavina ja täydentämään erilaisia ammattialakohtaisia tutkimuksia. Aineistoa on esitelty liitetaulukossa 26. Ammattiryhmäkohtaiset tulokset ovat liitetaulukoissa Tekstissä nostetaan esiin kiintoisimpia ammattiryhmäkohtaisia tuloksia. Menetelmänä raportissa käytetään suoria jakaumia ja ristiintaulukointeja. Tilastolliset merkitsevyydet on testattu khi^2-testillä (* p 0.05; ** p 0.01; *** p 0.001). Mainettaan parempi kuntatyö? 8
12 3 Tulokset 3.1 Työn piirteet ja työn tekemisen puitteet Työn piirteet Työn piirteiden osalta tarkastellaan työn koettua henkistä ja fyysistä raskautta sekä yksitoikkoisuutta (kuvio 1). Kuntatyön erityispiirteeksi osoittautuu erityisesti työn henkinen raskaus. Yhteensä 64 % kuntatyöntekijöistä kokee työnsä henkisesti raskaaksi. Työnsä fyysisesti raskaaksi kokevia työntekijöitä on kuntasektorilla suurin piirtein saman verran (40 %) kuin yksityisellä sektorilla. Valtiosektorilla työn fyysistä raskautta koetaan vain vähän. Yksityisen sektorin työ erottuu muita sektoreita yksitoikkoisempana kuntatyöntekijöiden kokiessa kaikkein vähiten yksitoikkoisuutta työssään. Kuntatyöntekijöistä vain 10 % kokee työnsä yksitoikkoiseksi. Kuvio 1. Työn piirteitä eri työmarkkinasektoreilla, % Valtio Kunta Yksityinen 10 0 Työ yksitoikkoista*** Työ raskasta fyysisesti*** Työ raskasta henkisesti*** Kun tarkastellaan työn piirteitä kunta-alan sisällä eri toimialoilla, voidaan havaita joitakin kiintoisia eroja (kuvio 2 ). Työ koetaan henkisesti kaikkein raskaimmaksi terveysalalla (80 %), mutta myös sivistysalalla sekä sosiaalialalla noin 70 % työntekijöistä kokee työnsä henkisesti raskaaksi. Teknisellä toimialalla sekä yleisellä toimialalla työnsä henkisesti raskaaksi kokevia on noin 40 % työntekijöistä. Työn fyysinen raskaus korostuu sosiaalialalla, terveysalalla sekä teknisellä sektorilla, kun noin % työntekijöistä kokee työnsä fyysisesti raskaaksi. Työ koetaan kaikkein yksitoikkoisimmaksi teknisellä toimialalla sekä yleisellä toimialalla, jossa noin 20 % työntekijöistä kokee työnsä yksitoikkoiseksi. Terveysalalla sekä sosiaalialalla työnsä yksitoikkoiseksi kokevia on noin 10 % Mainettaan parempi kuntatyö? 9
13 Kuvio 2. Työn piirteitä kunta-alan eri toimialoilla, % Sivistys Sosiaali Tekninen Terveys Yleinen 10 0 Työ yksitoikkoista*** Työ raskasta fyysisesti*** Työ raskasta henkisesti*** Työn piirteitä kuntasektorilla tarkastellaan iän mukaan liitetaulukossa 1. Eri ikäryhmien välillä ei ole eroa työn yksitoikkoiseksi kokemisen tai työn fyysisen raskauden suhteen. Sen sijaan keskiikäiset työntekijät kokevat työnsä hivenen useammin henkisesti raskaaksi verrattuna nuorimpaan ja vanhimpaan ikäryhmään. Kaikkein nuorimmassa ikäryhmässä työnsä henkisesti raskaaksi kokevia on hieman alle 40 %. Seuraavassa ikäryhmässä (25-34-vuotiaat) työnsä henkisesti raskaaksi kokevia on jo 65 % ja arvio nousee seuraavissa ikäryhmissä jopa 70 %:iin. Kaikkein vanhimmassa ikäryhmässä arvio työn henkisestä kuormittavuudesta laskee jälleen hivenen. Taulukossa 4 on esitetty kunta-alan suurimpia ammattiryhmiä, joissa työ koetaan henkisesti ja fyysisesti joko raskaana tai kevyenä. Taulukko 4. Työn piirteiden kokeminen eräissä suurissa ammattiryhmissä kunta-alalla. Työn fyysisesti Työ henkisesti Raskasta: Keittiöapulaiset Sairaala- ja hoitoapulaiset Kodinhoitajat Perus- ja lähihoitajat ` Kevyttä: Sihteerit Terveydenhoitajat Luokanopettajat Erityisopettajat Raskasta: Erityisopettajat Henkilökohtaiset avustajat Sairaanhoitajat Sosiaalialan ohjaajat Sosiaalityöntekijät Kevyttä: Hammashoitajat Kokit, keittäjät Siivoojat Mainettaan parempi kuntatyö? 10
14 3.1.2 Työympäristön haittatekijät Työympäristön haittatekijöihin liittyviä kysymyksiä oli Työolotutkimuksessa mukana varsin laajasti. Lomakkeeseen sisältyi sekä fyysisiä että psyykkisiä haittatekijöitä. Haittatekijöiden esiintymistä eri työmarkkinasektoreilla tarkastellaan kuviossa 3. Työmarkkinasektorien välillä osoittautuu olevan varsin runsaasti eroja. Haittatekijöitä, joita esiintyy kuntasektorilla enemmän kuin muilla työmarkkinasektoreilla, ovat kiire ja kireät aikataulut, työympäristön rauhattomuus, tilanahtaus, raskaat nostamiset, vaikeat ja epämukavat työasennot, puutteellinen ilmanvaihto sekä homeen esiintyminen rakennuksissa. Vähemmän kuin muilla työmarkkinasektoreilla kunta-alalla esiintyy kuumia ja kylmiä työskentelyolosuhteita. Monet työympäristön fyysisistä haittatekijöistä ovat tyypillisimpiä yksityiselle sektorille ja niitä esiintyy näin olleen julkisella sektorilla yleisestikin vähemmän. Kuvio 3. Työympäristöön liittyvät haittatekijät eri työmarkkinasektoreilla, %. Kiire ja kireä aikataulu *** Melu *** Kuumuus *** Kylmyys *** Puutteellinen ilmanvaihto *** Pölyt *** Veto *** Vaikeat tai epämukavat työasennot *** Toistuvat yksipuoliset työliikkeet *** Raskaat nostamiset *** Työympäristön rauhattomuus *** Tilanahtaus *** Savut, kaasut, höyryt *** Heikko tai häikäisevä valaistus ** Työympäristön likaisuus *** Ärsyttävät tai syövyttävät aineet ** Kosteus * Hometta rakennuksissa *** Tärinä *** Valtio Kunta Yksityinen Mainettaan parempi kuntatyö? 11
15 Taulukossa 5 tarkastellaan haittatekijöitä kunta-alan eri toimialoilla. Tuloksista näkyy, että toimialoille yhteisiä haittatekijöitä ovat melu, työympäristön rauhattomuus sekä kiire ja kireät aikataulut. Näiden lisäksi erottuu joitakin toimialakohtaisia haittatekijöitä. Sosiaalialalla ja terveysalalla nousevat esiin raskaat nostamiset sekä vaikeat tai epämukavat työasennot. Teknisellä alalla työympäristön fyysiset tekijät, kuten kuumuus, kylmyys, veto sekä pölyt nousevat esiin. Myös yleisellä alalla työympäristön fyysiset tekijät mainitaan melko usein haittatekijöinä. Työympäristöön liittyviä haittatekijöitä ikäryhmittäin on tarkasteltu liitetaulukossa 2. Merkittäviä eroja eri ikäryhmien välillä ei havaita. Taulukko 5. Työympäristöön liittyvät haittatekijät kunta-alan eri toimialoilla, %. Sivistys Sosiaali Tekninen Terveys Yleinen Kuumuus *** Kylmyys *** Tärinä *** Veto *** Melu *** Savut, kaasut, höyryt *** Kosteus *** Puutteellinen ilmanvaihto *** Pölyt *** Työympäristön likaisuus *** Heikko tai häikäisevä valaistus *** Ärsyttävät tai syövyttävät aineet *** Työympäristön rauhattomuus *** Toistuvat yksipuoliset työliikkeet *** Vaikeat tai epämukavat työasennot *** Kiire ja kireä aikataulu *** Raskaat nostamiset *** Tilanahtaus *** Hometta rakennuksissa *** Kiireen ja vaarojen kokeminen Kuten edellä on tullut ilmi, kiire ja aikapaine ovat yleisin työviihtyvyyttä heikentävä tekijä kuntaalalla. Työolotutkimuksen lomakkeessa oli joukko väittämiä joiden avulla tarkasteltiin, minkälaisiin tilanteisiin kiire liittyy ja mitä siitä seuraa. Tulokset eri työmarkkinasektoreita koskien ilmenevät kuviosta 4. Useat kiireeseen liittyvät tekijät nousevat kuntasektorilla esiin suhteessa muihin työmarkkinasektoreihin. Kunta-alalla kiire liittyy muita sektoreita useammin työuupumukseen ja jaksamisongelmiin, heikentyneeseen ilmapiiriin, lisääntyneisiin poissaoloihin, huolellisuuden puutteeseen, luopumiseen taukojen pitämisestä sekä siihen, että työssä ei ole mahdollista paneutua asiakastyöhön. On myös yleistä, että kiireen vuoksi työasioita mietitään vapaa-ajalla ja kiire vähentää mahdollisuuksia ylläpitää osaamista koulutukseen osallistumalla. Kiireen koetaan myös lisäävän tapaturmavaaraa. Mainettaan parempi kuntatyö? 12
16 Kuvio 4. Kiireeseen liittyvien piirteiden yleisyys eri työmarkkinasektoreilla, %. Tiukat aikataulut Keskeytettävä työ usein *** Työuupumusta esiintyy *** Miettii työtä vapaa-aikana *** Kiire pilaa ilmapiiriä *** Kiire lisää poissaoloja *** Johto pyrkii säästöihin *** Aiheutuu virheitä *** Jatkuva informaatiotulva *** Ei aikaa huolellisuuteen *** Ei aikaa suunnitteluun *** Ei aikaa kouluttautua *** Luovuttava tauoista *** Venytettävä työpäivää *** Sosiaalista kanssakäymistä vähän *** Vaikea paneutua asiakastyöhön *** Esimiehet lupaavat liikaa *** Lisää tapaturmavaaraa *** Vaikeuksia jaksaa työssä ** Valtio Kunta Yksityinen Kiireeseen liittyviä tilanteita ja kiireen seurauksia koskevat tulokset toimialoittain ilmenevät taulukosta 6. Jotkut kiireeseen liittyvistä tilanteista ovat yleisiä ja kaikkia toimialoja koskevia. Tällaista ovat aikataulujen tiukkuus, työasioiden liukuminen vapaa-ajalle, ilmapiirin heikkeneminen, poissaolojen lisääntyminen sekä työuupumus. Toimialakohtaisiakin ilmiöitä on paikannettavissa. Sivistystoimessa työpäivät venyvät ja kiire liittyy suureen informaatiotulvaan. Sosiaali-alalla kiire liittyy johdon tekemiin säästötoimenpiteisiin. Teknisellä sektorilla kiireen koetaan aiheuttavan virheitä sekä lisäävän tapaturmavaaraa. Terveysalalla joudutaan luopumaan tauoista kiireen vuoksi. Terveysalalla kiireen koetaan niin ikään liittyvän säästötoimenpiteisiin, lisäävän poissaoloja ja työn keskeytyksiä sekä johtavan siihen, että työtä ei voi tehdä huolellisesti. Yleisellä alalla kiire liittyy informaatiotulvaan sekä siihen, että työtä ei ole aikaa suunnitella. Mainettaan parempi kuntatyö? 13
17 Taulukko 6. Kiireeseen liittyvien piirteiden yleisyys kunta-alan eri toimialoilla, %. Sivistys Sosiaali Tekninen Terveys Yleinen Vaikeuksia jaksaa työssä * Luovuttava tauoista *** Miettii työtä vapaa-aikana *** Tiukat aikataulut *** Venytettävä työpäivää *** Esimiehet lupaavat liikaa *** Johto pyrkii säästöihin *** Kiire pilaa ilmapiiriä *** Kiire lisää poissaoloja *** Vaikea paneutua asiakastyöhön *** Keskeytettävä työ usein *** Ei aikaa suunnitteluun *** Ei aikaa huolellisuuteen *** Jatkuva informaatiotulva *** Ei aikaa kouluttautua *** Sosiaalista kanssakäymistä vähän *** Työuupumusta esiintyy *** Aiheutuu virheitä *** Lisää tapaturmavaaraa *** Liitetaulukon 3 perusteella kiire kohtaa eri ikäluokat hivenen eri tavalla. Usean tekijän kohdalla kiire korostuu vuotiaiden ja vuotiaiden työntekijöiden kohdalla nuorimpiin ja vanhimpiin ikäryhmiin kuuluvien työntekijöiden päästessä hivenen helpommalla. Keski-ikäiset työntekijät kokevat kiireen vaikeuttavan suunnittelua sekä vähentävän mahdollisuutta tehdä työ huolellisesti kun taas alle 35-vuotiaat kokevat aikataulut liian tiukoiksi ja vaikeuksia paneutua asiakastyöhön kunnolla. Ammattiryhmiä, joissa koetaan usein kiirettä, on lueteltu taulukossa 7. Taulukko 7. Ammattiryhmiä joissa esiintyy paljon kiirettä. Hammashoitajat Hammaslääkärit Keittiöapulaiset Vastaanottovirkailijat Sairaanhoitajat Erilaisten vaarojen kokeminen on tärkeä näkökulma työoloihin ja työhyvinvointiin (kuvio 5). Monet tarkastelluista potentiaalisista vaaroista korostuvat kuntasektorilla. Kuntatyössä koetaan muita sektoreita enemmän rasitusvammojen, työuupumuksen, sairauksien tarttumisen, ihotautien tarttumisen, väkivallan kokemisen sekä tapaturman aiheuttamisen vaaraa. Yksityisellä sektorilla korostuvat muita sektoreita enemmän tapaturmavaara, arvokkaan turmelemisen vaara sekä kemiallisten aineiden aiheuttamat vaarat. Mainettaan parempi kuntatyö? 14
18 Kuvio 5. Erilaisten vaarojen kokeminen eri työmarkkinasektoreilla, %. Rasitusvammat *** Tapaturmavaara *** Vakava työuupumus *** Sairauksien tartunta *** Arvokkaan turmeleminen *** Ihotauti *** Yksityinen Kunta Valtio Väkivalta *** Kemialliset aineet ** Tapaturman aiheuttaminen *** Mielenterveys Toimialakohtaiset tulokset vaarojen kokemisen osalta ilmenevät taulukosta 8. Sivistysalalla korostuvat sairauksien tartuntavaara sekä vakavan työuupumuksen kokemisen vaara. Sosiaalialalla nousevat esiin väkivallan vaara, rasitusvammat sekä sairauksien tarttumisen vaara. Teknisellä toimialalla koetaan muita toimialoja enemmän tapaturmavaaraa sekä rasitusvammojen saamisen vaaraa. Terveysalalla vaaroja koetaan kenties eniten. Esiin nousevat väkivalta, ihotaudit, sairauksien tarttuminen sekä rasitusvammat. Myös vakavan työuupumuksen vaara sekä tapaturmavaarat ovat melko yleisiä terveysalalla. Yleisellä toimialalla vaaroja koetaan kokonaisuudessaan vähiten, mutta eniten koetaan kuitenkin rasitusvammojen aiheutumista. Liitetaulukossa 4 esitettyjen ikäluokkia koskevien tulosten perusteella ei havaita merkittäviä eroja vaarojen kokemisen suhteen. Eroja on ainoastaan rasitusvammojen saamisen kohdalla, jotka korostuvat yhtäältä nuorimmassa ja toisaalta kaikkein vanhimmassa ikäryhmässä. Mainettaan parempi kuntatyö? 15
19 Taulukko 8. Erilaisten vaarojen kokeminen kuntasektorin eri toimialoilla, %. Sivistys Sosiaali Tekninen Terveys Yleinen Mielenterveys *** Tapaturman aiheuttaminen *** Kemialliset aineet *** Väkivalta *** Ihotauti *** Arvokkaan turmeleminen *** Sairauksien tartunta *** Vakava työuupumus *** Tapaturmavaara *** Rasitusvammat *** Kuviossa 6 tarkastellaan häirinnän sekä väkivallan kohteeksi joutumista sekä negatiivisten tuntemusten eli tässä vihan tunteiden kokemista eri työmarkkinasektoreilla. Kuvio osoittaa, että kuntasektorilla riski joutua väkivallan tai häirinnän kohteeksi on suurempi kuin valtiosektorilla tai yksityisellä sektorilla. On huomattava, että vihan tunteiden kokeminen on suomalaisessa työelämässä hyvin yleistä kaikilla työmarkkinasektoreilla. Kuvio 6. Väkivallan ja häirinnän kohteeksi joutuminen sekä negatiivisten tunteiden kuten vihan kokeminen eri työmarkkinasektoreilla, % Vihan kokeminen *** Häirinnän kohteeksi joutuminen *** Väkivallan kohteeksi joutuminen *** Valtio Kunta Yksityinen Toimialakohtaiset erot, jotka ovat varsin merkittäviä ilmenevät kuviosta 7. Väkivallan ja häirinnän kohteeksi joutuminen on yleisintä sosiaali- ja terveysalalla mutta yllättävän yleistä myös muilla toimialoilla. Vihan tuntemuksen kokemisessa erot ovat samansuuntaisia, joskaan eivät yhtä isoja. Mainettaan parempi kuntatyö? 16
20 Kuvio 7. Väkivallan ja häirinnän kohteeksi joutuminen sekä negatiivisten tunteiden kuten vihan kokeminen eri toimialoilla, %. Väkivallan kohteeksi joutuminen *** Häirinnän kohteeksi joutuminen *** Vihan kokeminen *** Yleinen Terveys Tekninen Sosiaali Sivistys Liitetaulukon 5 mukaan väkivallan ja häirinnän kohteeksi joutuminen sekä myös vihan kokeminen on yleisintä alle 35-vuotiaiden sekä vuotiaiden työntekijäryhmissä ja hivenen harvinaisempaa nuorimmassa ja kaikkein vanhimmassa ikäryhmässä. Taulukossa 9 on tarkasteltu fyysisen ja henkisen väkivallan sekä sukupuolisen häirinnän kokemuksia eri ammattiryhmissä Kuntatyö 2010-tutkimuksen mukaan. Taulukko 9. Ammattiryhmiä, joissa esiintyy eniten ja vähiten fyysistä ja henkistä väkivaltaa sekä sukupuolista häirintää. Fyysistä väkivaltaa Henkistä väkivaltaa Sukupuolista häirintää Paljon Erityisopettajat Perus- ja lähihoitajat Sairaanhoitajat Sosiaalityöntekijät Vähän Perhepäivähoitajat Keittiöapulaiset Kokit, keittäjät Lastenhoitajat Paljon Erityisopettajat Mielenterveyshoitajat Sairaanhoitajat Sosiaalityöntekijät Vähän Fysioterapeutit Lastenhoitajat Perhepäivähoitajat Siivoojat Paljon Kodinhoitajat Sairaanhoitajat Terveydenhoitajat Mielenterveyshoitajat Vähän Lastenhoitajat Laboratorionhoitajat Kokit, keittäjät Perhepäivähoitajat Mainettaan parempi kuntatyö? 17
Kolme näkökulmaa työterveyshuoltoon
KUNTATYÖ 2010 Kolme näkökulmaa työterveyshuoltoon Kuntatyö 2010 -tutkimuksen raportteja 1/2007 Pauli Forma Karoliina Harkonmäki Pirjo Saari Janne Väänänen Kolme näkökulmaa työterveyshuoltoon Kuntatyö 2010